B. Osobitná časť
K Čl. I. 
Navrhovanou úpravou sa okruh štátov, ktorý bol doterajšou úpravou obmedzený na členské štáty eurozóny, rozširuje na všetky členské štáty, pričom členský štát je v § 48 ods. 2 písm. g) definovaný ako štát, ktorý je členským štátom Európskej únie, štát, ktorý je súčasťou Európskeho hospodárskeho priestoru a štát, ktorý je členom Organizácie pre hospodársku spoluprácu a rozvoj (OECD).  Súčasne sa navrhuje stanovenie pravidiel, podľa ktorých bude Národná banka Slovenska zvýšenie limitu prostredníctvom štatútov dôchodkových fondov povoľovať. V záujme zníženia menového rizika spojeného s investovaním  sa zakotvuje podmienka, aby prevoditeľné cenné papiere boli denominované v rovnakej mene, v akej sa vyjadruje hodnota dôchodkovej jednotky. 

K Čl. II. 
Predkladateľ návrhu, vedomý si záväzkov Slovenskej republiky voči Európskej únii a rešpektujúc výhrady Európskej komisie voči súčasnému zneniu § 82 ods. 5 zákona o starobnom dôchodkovom sporení navrhuje účinnosť predkladanej novely na čo najskorší možný termín – na deň vyhlásenia.